Giorgio Moroder

**Giovanni Giorgio Moroder** (* 26 de auril 1940 a Urtijëi) ie n componist ladin conesciü a livel internazional por l’adoranza dl sintetisatur y por musiga da film de gran suzes. Stüde ala scora d’ert da Urtijëi dal 1953 al 1959. Cun 15-16 agn ál imparé da suné la
chitara y danter le 1959 y le 1966 ál rodé jö l’ Europa cun deplü grups musicai, danter chisc le The Happy Trio. Dal 1967 s’ál trasferì a Berlin y á colaboré cun so jorman Alex. Tl 1968 se dál jö cun le
cianté musiga lesiera y tól sö deplü plates 45 giri. Tl 1970 vál a Minca daola che al mët sö so pröm stüde de registraziun: Arabella House (Musicland Studios). 

Al á arjunt n suzes internazional tres colaboraziuns cun musizisć dër conescius sciöche Donna Summer, Three Dog Night, Munich Machine, Roberta Kelly (Zodiac), The Three Degrees (The
Runner), i Sparks ,  Mr. Big , Daft Punk (Random Access Memories), Tony Bennett y  Lady Gaga  (I Can't Give You Anything but Love), i Coldplay (Midnight ), Kylie Minogue (Right Here, Right Now), Sia, Britney Spears, Charli XCX, Foxes y Mikky Ekko (Déjà vu ). D’atres
produziuns dër conesciüdes: Ich Sprenge Alle Ketten, Son of my father, 	I Feel Love, Love to Love You Baby, From Here to Eternity, Love Kills.

Pesć internazionai: Oscar tl 1979 por le toch The Chase dal film Fuga di mezzanotte, Oscar por la ciantia miú dala musiga da film Flashdance... What a Feeling dal film Flashdance tl 1984, Pest Bambi (1984 y 1988), Oscar por la ciantia miú tl 1987 por 	Take My Breath Away dal film Top Gun,   w:it:Grammy Awards 1998 por Carry On cun Donna Summer, World Soundtrack Lifetime Achievement Award tl 2011. 

Al á scrit la musiga por i films American Gigolò y Scarface , che é gnüda surantuta por video jüc sciöche Grand Theft Auto III y Scarface: The World Is Yours. Tl 1984 ál scrit musiga rock por la nöia ediziun dl film Metropolis y la musiga por le film *La storia infinita* . Al á scrit la musiga por les Olimpiades de Los Angeles dl 1984, por i Jüc de Seul dl 1988, la ciantia To Be Number One por le campionat mondial de palé de Italia '90 y remixé por i Mondiai dl 2014 , la ciantia Forever Friends por les Olimpiades de Pechin tl 2008.

Tl 2005 él gnü nominé commendatore dal Presidënt dla Republica dla Talia  Carlo Azeglio Ciampi . Tl 2010 ti é gnüda sorandada la medaia de mirit dala Provinzia autonoma da Balsan. Ai 12 d’agost dl 2016 ál fat n DJ set a Urtijëi y á scinché les 13 plates de platin davagnades cun Flashdance al Museum die Urtijëi.

Ai 3 de mei 2024 ti ie unì sëurandat a Giorgio Moroder l premi David di Donatello per la cariera
## Galaria dales fotografies


Donna Summer Bruce Sudano Giorgio Moroder Beverly Hills.jpg|Francisca Gutierrez, Donna Summer, Bruce Sudano y Giorgio Moroder te si cësa a Beverly Hills.
Giorgio Moroder - First Avenue Minneapolis - The Current (43014735240).jpg|Giorgio Moroder - First Avenue Minneapolis - 
Giorgio Moroder - First Avenue Minneapolis - The Current (44776142702).jpg|Giorgio Moroder - First Avenue Minneapolis - 
Giorgio Moroder @ Pitchfork, Chicago, 7 18 2014 (14753458585).jpg|Giorgio Moroder al "Pitchfork Music Festival" ai 18 de lugio 2014 a Chicago, Illinois.
Giorgio Moroder Melt! 2015 01.jpg|Giorgio Moroder al festival "Melt!" a Ferropolis/Deutschland 2015.
Giorgio Moroder Melt! 2015 02 (cropped).jpg|Giorgio Moroder al festival "Melt!" a Ferropolis/Deutschland 2015.
Giorgio Moroder Melt! 2015 03.jpg|Giorgio Moroder al festival "Melt!" a Ferropolis/Deutschland 2015.
Giorgio Moroder.jpg|Giorgio Moroder cun si premies.
Giorgio Moroder y Francisca Gutierrez a Urtijëi.jpg|Giorgio Moroder cun si fëna Francisca Gutierrez a Urtijëi ai 13 de agost 2016.

## Notes

## Cëla nce
* Giorgio Moroder ti ani 1980 y a Urtijëi - Youtube